## Program rada za 2025. godinu *Odsjeka za ekološku inspekciju*

### I Kadrovski kapaciteti

### U Ekološkoj inspekciji sistematizovano je 15 radnih mjesta (14 radnih mjesta za inspektore i 1 radno mjesto za savjetnika). Popunjeno je 8 radnih mjesta za inspektore i 1 radno mjesto za savjetnika, koji sprovode nadzor na cijeloj teritoriji Crne Gore.

###  II Nadležnosti

### Ekološka inspekcija sprovodi nadzor nad primjenom sljedećih zakona: Zakon o životnoj sredini, Zakon o upravljanju otpadom, Zakon o zaštiti vazduha, Zakon o procjeni uticaja na životnu sredinu, Zakon o zaštiti prirode, Zakon o zaštiti od buke u životnoj sredini, Zakon o strateškoj procjeni uticaja na životnu sredinu, Zakon o hemikalijama, Zakon o nacionalnim parkovima, Zakon o industrijskim emisijama, Zakon o zaštiti od jonizujućeg zračenja i radijacionoj sigurnosti, Zakon o zaštiti od nejonizujućih zračenja, Zakon o odgovornosti za štetu u životnoj sredini, Zakon o odgovornosti za štetu u životnoj sredini, Zakon o biocidnim proizvodima, Zakon o zaštiti od negativnog uticaja klimatskih promjena, Zakon o stranim invazivnim vrstama, Zakon o genetski modifikovanim organizmima, kao i nad velikim brojem podzakonskih akata donesenih u cilju primjene navedenih zakona.

### III Dinamika sprovođenja nadzora

|  |  |  |  |
| --- | --- | --- | --- |
| **Predmet nadzora** | **Aktivnosti** | **Rok realizacije aktivnosti** | **Subjekti saradnje** |
| Zaštita životne sredine | Kontrola seveso postrojenja Kontrola sprovođenja monitorigna stanja životne sredine i dostavljanja podataka utvrđenih monitoringom nadležnim organima i dostavljanja podataka za vođenje katastra zagađivačaKontrola integrisanih dozvola i objekata koji podliježu izdavanju istih |  | Polugodišnje, po potrebi i češćePolugodišnje, po potrebi i češće |
|  | Kontrola upravljanja hemikalijama u industrijskim postrojenjima, seveso postrojenjima i postojenjima za koje se izdaje integrisana dozvola |  | Godišnje |
| Kontrola sprovođenja strateške procjene uticaja na životnu sredinu za planove, programe, strategije i druga akta koja podliježu toj obavezi |  | Godišnje |
| Kontrola posjedovanja Odluka o nepostojanju potrebe za izradom Elaborata o procjeni uticaja na životnu sredinu i/ili saglasnosti na Elaborat o procjeni uticaja na životnu sredinu; kontrola realizacije mjera za zaštitu životne sredine iz Elaborata ili Odluka o nepostpjanju potrebe za izradom Elaborata o procjeni uticaja na životnu sreoinu; Kontrola sprovođenja programa praćenja uticaja na životnu sredinu koji je propisan Odlukom o nepostojanju potrebe za izradom Elaborata o procjeni uticaja na životnu ili Elaboratom;  |  | Kvartalno, po potrebi i češće |
| Kontrola izvora buke, akustičkog zoniranja i drugih propisanih obaveza u skladu sa zakonom |  | Godišnje |
| Zaštita prirode | Kontrola pribavljanja uslova i smjernica za zaštitu prirode za izradu planova, programa, strategija i drugih akata; kontrola upravljanja zaštićenim područjima prirode i upravljača zaštićenih područja; kontrola vršenja radnji, aktivnosti i djelatnosti u zaštićenim područjima; kontrola branja, sakupljanja i korišćenja divljih biljaka i gljiva odnosno hvatanje, ubijanje, držanje, uzgajanje i stavljanje u promet divljih vrsta biljaka i životinja; speleoloških objekata; unošenja stranih vrsta u prirodu, uzgoj stranih vrsta, držanje stranih invazivnih vrsta |  | Godišnje i po potrebi |
| Zaštita od negativnog uticaja klimatskih promejna | Kontrola subjekata koji se bave djelatnošću održavanja i/ili popravke i isključivanja iz upotrebe proizvoda koji sadrže supstance koje oštećuju ozonski omotač i/ili alternativne supstance; Kontrola izvora zagađivanja vazduha sa aspekta održavanja emisija u okviru graničnih vrijednosti; vođenje evidencije upotrijebljenog goriva i otpada od procesa sagorijevanja; praćenje kvaliteta tečnih goriva naftnog porijekla u okviru Godišnjeg programa praćenja kvaliteta tečnih goriva naftnog porijekla |  | Godišnje, po potrebi |
| Upravljanje otpadom | Kontrola upravljanja posebnim vrstama otpada; kontrola posjedovanja planova upravljanja otpadom i postupanja u skladu sa istima; kontrola posjedovanja rješenja o upisu u registar sakupljača, prevoznika, trgovaca i/ili posrednika otpadom; kontrola nosilaca dozvola za zbrinjavanje/preradu otpada, kontrola vođenja evidencija o otpadu i izvještavanja o količinama otpada prema nadležnim organima; kontrola, postupaka skladištenja otpada, rada deponija; prekogranično kretanje otpada u skladu sa datim nadležnostima; |  | Kvartalno i po potrebi |
| Jonizujuće i nejonizujuće zračenje | Kontrola svih izvora jonizujuceg zračenja u Crnoj Gori (rendgen aparata,izvora zračenja u industriji, jonizacioni javljači požara,otvoreni i zatvoreni izvori zračenja, izvori zračenja za kontrolu roba)Kontrola rada sa izvorima jonizujućeg zračenja i rada sa uređajima koji emituju jonizujuće zračenje, skladišta i privremenih skladišta radioaktivnog otpada, upravljanja radioaktivnim otpadom i upravljanje iskorisćenim radioaktivnim izvorima; dozvola za uvoz, izvoz i tranzit izvora jonizujućeg zračenja i radioaktivnih materijala (rendgen aparati za medicinsku, hiruršku, veterinarsku ili drugu upotrebu, aparati za kompjutersku tomografiju), izvora niskorekventnog i visokofekventnog elektromagnetnog polja, izvora radio-frekvencijskog zračenja, izvora laserskog zračenja, ultrazvuka...Provjera izvjestaja ovlašćenih institucija koje su organizovane na graničnim prelazima a koje vrše kontrolu radioaktivnosti roba pri uvozu, izvozu i tranzitu (građevinski materijali, rude, metalni proizvodi, sirovine i druge robe koje sadrže radioaktivne izvore)  |  | Polugodišnje, po potrebi i češće |

### IV Organizovanje i praćenje nadzora

Nadzor se pokreće i vodi po službenoj dužnosti. Nalogom se organizuju kontrole, kada se to ocijeni neophodnim, radi postizanja većeg stepena efikasnosti kontrole. Izvršiće se obrada akata, kojima se preduzimaju upravne mjere i radnje, analiza i obrada predmeta po žalbama, obrada i procesuiranje zahtjeva i prijava, podnošenje pravnih ljekova, sve u propisanim i instruktivnim rokovima, sa potpunim pozivom na odredbe propisa i temeljnim obrazloženjem razloga i drugim propisanim elementima.

Radno vrijeme: rad je organizovan u jednoj smjeni, a za hitne inspekcijske nadzore uvijek je na raspologanju jedan inspektor van radnog vremena

### V Izvještavanje o radu

### Inspektori su u obavezi da vode propisanu evidenciju i podnose izvještaje o radu, sa podacima iz nadzora po određenim parametrima, o karakterističnim pojavama i problemima u nadzoru, o stanju u oblastima nadzora, o podacima iz pokrenutih postupaka pred nadležnim organima i daju prijedloge i sugestije u odnosu na nadzor koji obavljaju.

Izvještavanje se vrši nedjeljno, mjesečno i na godišnjem nivou, kao i za kraće vremenske periode, po nalozima i inicijativama, po posebnim segmentima, kada je to potrebno i po zahtjevu pretpostavljenog.

Na osnovu izvještaja i putem različitih metoda kontrole rada, prati se rad i ocjenjuju rezultati rada inspektora. Izvještaji se podnose na utvrđeni način, po dinamici i metodologiji utvrđenoj od strane nadležnog organa. Organizuju se sastanci jednom sedmično sa inspektorima sa kojima se analiziraju izvještaji o radu i rezultati, sagledava stanje na terenu i planira dinamika realizacije programa rada.

### VI Potrebni uslovi i saradnja

### Za nesmetano izvršavanje planiranih radnih zadataka, usavršavanje metoda rada i postizanje nivoa efikasnosti u radu, potrebno je obezbijediti odgovarajuću edukaciju inspektora, njihovo dalje tehničko opremanje neophodnim sredstvima za rad, kao i motivaciju zaspolenih putem adekvatne zarade, nagrađivanje po rezultatima rada, blagovremeno servisiranje potreba inspektora (službeni put i dr.).

Ekološka inspekcija trenutno ima 9 službenika: koordinator ekološke inspekcije,glavni ekološki inspektor, 2 ekološka inspektora za sprovođenje nadzora na sjeveru Crne Gore, 4 ekološka inspektora za sprovođenje nadzora za centralno, južno područje i po potrebi sjeverno područje i 1 samostalni savjetnik.

Sjedište inspekcije je u Podgorici za centralno i južno područje i u Beranama, Mojkovcu i Pljevljima za sjeverno područje. S obzirom na nedovoljan broj inspektora, inspektori nijesu podijeljeni po određenim oblastima nadzora.

U cilju potpunog ostvarivanja nadležnosti, usvajanje savremenih metoda rada, ujednačavanje prakse u nadzoru i preduzimanje mjera, neophodno je stalno usavršavanje znanja inspektora.

To podrazumijeva blagovremeno upoznavanje sa novim propisima iz nadležnosti ekološke inspekcije i njenom ulogom u kontroli njihove primjene, upoznavanje sa pravom EU, iskustvima u EU i okruženju, saradnja sa nadležnim organima i institucijama u Crnoj Gori i izvan Crne Gore, specijalizacije inspektora za određene oblasti nadzora.

Osim zajedničkog nadzora sa drugim inspekcijama, ostvarivaće se saradnja i sa drugim organima državne i lokalne uprave, organima pravosuđa, stručnim institucijama infrastrukture kvaliteta i tijelima za ocjenu usaglašenosti i kontrolu kvaliteta, agencijama, NVO, kao i saradnju sa međunarodnim organizacijama.

### VII Odgovornost za realizaciju Programa

### Za realizaciju programa rada, u mjeri obezbijeđenih uslova, odgovoran je koordinator ekološke inspekcije, kao i inspektori, svako u dijelu svojih zaduženja.